Diari Oficial de la Generalitat Valenciana


Sumari del DOGV 7677, del 14-12-2015 (2015/9894)

RESOLUCIÓ de 23 de juliol de 2015, de la Direcció General de Indústria i Energia, per la qual s'atorga a Red Eléctrica de España, SA, Unipersonal, autorització administrativa prèvia per a la modificació de la instal·lació de la xarxa de transport d'energia elèctrica denominada: línia elèctrica aèria, simple circuit, de tensió nominal 220 kV, amb entrada eixida en la subestació ST Quart de Poblet, des de la línia aèria a 220 kV l'Eliana - Torrent, ubicada en el terme municipal de Quart de Poblet, i s'aprova el projecte tècnic d'execució. Expedient número ATLINE/2013/168/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7677

Data del DOGV
:   14-12-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/9894


Data del document
:   23-07-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Quart de Poblet
    * empresa privada

RESOLUCIÓ de 23 de juliol de 2015, de la Direcció General de Indústria i Energia, per la qual s'atorga a Red Eléctrica de España, SA, Unipersonal, autorització administrativa prèvia per a la modificació de la instal·lació de la xarxa de transport d'energia elèctrica denominada: línia elèctrica aèria, simple circuit, de tensió nominal 220 kV, amb entrada eixida en la subestació ST Quart de Poblet, des de la línia aèria a 220 kV l'Eliana - Torrent, ubicada en el terme municipal de Quart de Poblet, i s'aprova el projecte tècnic d'execució. Expedient número ATLINE/2013/168/46. [2015/9894]  
  
Antecedents de fet  
Amb data 2 d'agost de 2013, Red Eléctrica de España, SA, Unipersonal, a través de representant degudament acreditat, va presentar davant del Servici Territorial d'Energia de València l'imprés normalitzat, en què sol·licita:  
- Autorització administrativa per a la modificació de la instal·lació de la xarxa de transport denominada: Línia elèctrica aèria, de tensió nominal 220 kV, d'entrada-eixida en la subestació ST Quart de Poblet, des de la línia aèria a 220 kV l'Eliana - Torrent, ubicada en el terme municipal de Quart de Poblet, província de València.  
- Aprovació del projecte tècnic d'execució per a la instal·lació a construir.  
- Declaració d'utilitat pública, en concret, d'esta instal·lació.  
Junt amb l'escrit de presentació d'estes peticions s'adjuntava la documentació següent:  
- Projecte tècnic, de 22 de juliol de 2013, per a l'execució de la instal·lació mencionada, firmat pel tècnic competent i visat pel col·legi oficial corresponent.  
- Relació concreta i individualitzada de béns i drets que es consideren de necessària expropiació.  
- Separates, per a ser remeses als ajuntaments i a la resta de les administracions públiques, organismes i, si és el cas, empreses de servicis públics o d'interés general afectats per la instal·lació, per a l'obtenció de les condicions tècniques.  
- Escrit, sense datar, d'Hidrocantábrico Distribución Eléctrica, SAU, en què dóna la conformitat al projecte d'execució de la referida instal·lació elèctrica.  
El procediment administratiu corresponent a estes sol·licituds ha sigut tramitat amb l'expedient de referència ATLINE/2013/168/46, incoat a este efecte pel Servici Territorial d'Energia de València.  
El motiu de la sol·licitud és adaptar la línia elèctrica de transport secundari de 220 kV l'Eliana-Torrent, en el tram d'accés a la ST Quart de Poblet, des del suport número 251 bis fins al pòrtic d'esta subestació, a les servituds aeronàutiques de l'aeroport de València, les quals van ser modificades pel Reial Decret 856/2008, de 16 de maig.  
  
Consten com a antecedents les resolucions administratives següents indicades en la petició formulada:  
- Resolució de 27 de desembre de 2001, de la Direcció General de Indústria i Energia, per la qual s'autoritza administrativament Hidrocantábrico Distribución Eléctrica, SA, la construcció de la subestació transformadora de 220/20 kV i potència nominal 2x60 MVA, denominada ST Quart de Poblet, emplaçada a Quart de Poblet (València) i s'aprova el projecte d'execució (expedient ATASCT/2000/240), i s'emet l'acta de posada en servici, de de 13 de novembre de 2001, emesa per en aquell moment Servici Territorial de Indústria i Energia de València. A esta instal·lació es connecta la modificació de la línia elèctrica objecte de la sol·licitud.  
- Resolucions, les dos de 24 de setembre de 2007, de la Direcció General de Política Energètica i Mines, del Ministeri d'Indústria, Turisme i Comerç, per la qual es va autoritzar Hidrocantábrico Distribución Eléctrica, SAU, la modificació de la línia elèctrica a 220 kV, entrada-eixida a la subestació de Quart de Poblet, que deriva de la línia elèctrica a 220/132 kV, l'Eliana-Torrent, en el terme municipal de Quart de Poblet, a la província de València, i es va declarar, en concret, la utilitat pública, i per la qual es va aprovar el projecte d'execució. D'acord amb les condicions particulars establides en esta última resolució d'aprovació del projecte l'inici de les obres es va supeditar a l'atorgament de l'autorització administrativa i aprovació del projecte d'execució d'un projecte complementari que incloguera la instal·lació dels nous suports 251-A i 252 en la traça de la línia l'Eliana-Torrent, des de la qual deriva l'entrada/eixida en la subestació mencionada.  
  
Estes dos resolucions van ser atorgades per l'Administració General de l'Estat, perquè tenia, en aquell moment, la competència per a autoritzar la xarxa de transport secundari, ja que es van iniciar les sol·licituds amb anterioritat a l'entrada en vigor de la Llei 17/2007, de 4 de juliol, per la qual es modifica la Llei 54/1997, de 27 de novembre, del Sector Elèctric, per a adaptar-la al que disposa la Directiva 2003/54/CE, del Parlament Europeu i del Consell, de 26 de juny de 2003, sobre normes comunes per al mercat interior de l'electricitat, norma amb què es va atribuir la competència a les comunitats autònomes sobre este tipus d'instal·lacions.  
D'altra banda, el subjecte autoritzat va ser Hidrocantábrico Distribución Eléctrica, SAU, ja que en aquell moment les empreses distribuïdores podien ser titulars d'actius de transport, si bé d'acord amb el que disposa la disposició transitòria novena de la mencionada Llei 17/2007, de 4 de juliol, en la qual s'exigia que tots els actius de transport havien de ser transmesos a Red Eléctrica de España, SA, Unipersonal, pel seu caràcter de transportista únic del sistema elèctric espanyol, Hidrocantábrico Distribución Eléctrica, SAU, va procedir a vendre a aquella, entre altres, la instal·lació objecte d'esta resolució.  
- Resolució de 4 de juliol de 2012, de la Direcció General d'Energia de la Conselleria d'Economia, Indústria i Comerç, per la qual es va atorgar a Red Eléctrica de España, SA, Unipersonal, autorització administrativa per a la modificació de la línia mixta, doble circuit, l??Eliana-Torrent (220 kV)/l'Oliveral-Torrent (132 kV), entre els suports núm. 251 bis i 253, en el terme municipal de Quart de Poblet, província de València, s'aprova el projecte tècnic d'execució i es declara, en concret, la seua utilitat pública (ATLINE/2010/487/46), i s'emet l'autorització d'explotació el 5 de desembre de 2013 pel Servici Territorial d'Energia de València. Esta modificació va permetre l'adaptació dels vans de la traça principal de la línia (desplaçant el suport existent 252 i instal·lant un nou suport 251A), com a pas previ a la modificació que ara se sol·licita per a variar l'entrada/eixida fins a la subestació ST Quart de Poblet. Amb esta resolució es complix la condició imposada per la precitada resolució de 24 de setembre de 2007, de la Direcció General de Política Energètica i Mines, del Ministeri d'Indústria, Turisme i Comerç, d'aprovació del projecte.  
  
Encara que l'autorització i aprovació de projecte atorgades el 24 de setembre de 2007 per la Direcció General de Política Energètica i Mines de l'Administració General de l'Estat van tindre materialment el mateix objecte que el de la present, el canvi de titularitat de la línia i la modificació de l'òrgan competent per a resoldre, segons ha sigut detallat, el nou titular de la instal·lació va decidir iniciar novament la tramitació davant de la Generalitat, i presentar igualment nova documentació tècnica i administrativa, objecte del present procediment.  
  
D'acord amb esta nova petició, la modificació per a la qual se sol·licita autorització administrativa s'executarà en el terme municipal de Quart de Poblet preveu la construcció d'una nova línia de derivació, amb una longitud de 196 metres, per a fer entrada/eixida en la subestació ST Quart des del suport número 251A existent, suport tant de la línia l'Oliveral-Torrent (132 kV) i de la l'Eliana-Torrent (220 kV), pròxim al suport número 251 bis d'esta última línia des de la qual es realitza la derivació, que quedarà conformada per dos nous suports (denominats número 1 i número 2) amb alçàries que no sobrepassaran la superfície horitzontal interna corresponent a les servituds aeronàutiques de l'aeroport de València, i el desmuntatge de dos suports existents (codis HC1 i HC2), i els conductors de l'actual derivació d'entrada/eixida a la subestació mencionada des del suport 251Bis fins al pòrtic d'aquella.  
  
Amb data 23 de setembre de 2013 es va requerir el sol·licitant en la presentació del document comprensiu de la instal·lació per a la remissió al Ministeri d'Indústria, Energia i Turisme i també l'aclariment del compliment de l'apartat 5.12.2 de la ITC LAT 07 del Reglament de Línies Elèctriques d'Alta Tensió.  
En resposta a este requeriment, amb el 29 de novembre de 2013, el sol·licitant va presentar el document comprensiu de la instal·lació per a la remissió al Ministeri d'Indústria, Energia i Turisme. De la mateixa manera, per a aclarir el compliment de l'apartat 5.12.2 de la ITC LAT 07, amb data 19 de febrer de 2014, l'interessat va presentar davant del Servici Territorial d'Energia de València la comunicació de l'Ajuntament de Quart de Poblet en què manifesten que sobre les parcel·les 27 i 28 del polígon 28 de rústica d'este municipi no consta cap autorització o ús específic diferent dels previstos per la legislació vigent com a propis del sòl no urbanitzable.  
Atés que no s'ha considerat acreditat el compliment de l'apartat 5.12.2 de la ITC LAT 07 del Reglament de Línies Elèctriques d'Alta Tensió, per part de l'òrgan instructor es va requerir novament l'aclariment, i es presenta, amb data 16 de juliol de 2014, Red Eléctrica de España, SAU, després d'haver aconseguit l'acord amb els propietaris de les finques afectades, el nou escrit en què se sol·licita que es procedisca a modificar la sol·licitud d'autorització administrativa i aprovació de projecte, formulada amb data 2 d'agost de 2013, i eliminar d'esta petició la declaració, en concret, d'utilitat pública, ja que no és necessari iniciar el procediment d'expropiació forçosa. Junt amb este escrit s'adjunta la documentació següent:  
- Annex de modificació del projecte tècnic d'execució de la instal·lació esmentada, firmat pel tècnic competent i visat pel col·legi oficial corresponent, de data 3 de juliol de 2014, en el qual es reflectixen les modificacions del projecte original per a fer complir l'apartat 5.12.2 de la ITC LAT 07, per mitjà dels acords subscrits amb els propietaris de les finques afectades, consistent a modificar el tensat dels conductors i elevar l'alçaria del suport número 1, i no es modifica la longitud de la línia, ni cap altre element.  
- Document comprensiu de l'annex de modificació del projecte d'execució, per a la remissió a la Direcció General de Política Energètica, del Ministeri d'Indústria, Energia i Turisme, als efectes de l'evacuació de l'informe preceptiu previst en la legislació vigent per a les instal·lacions de transport.  
- Escrit sense datar, de Hidrocantábrico Distribución Eléctrica, SAU, en que dóna la conformitat al projecte d'execució de la referida instal·lació elèctrica, atés que la subestació d'entrada/eixida de la línia és també de la seua propietat.  
- Separates per a l'obtenció de les condicions tècniques de:  
- Ajuntament de Quart de Poblet,  
- Agència Estatal de Seguretat Aèria (AESA),  
- Iberdrola Distribución Eléctrica, SA, Unipersonal.  
- Àrea de Vies Pecuàries de la Conselleria d'Infraestructures, Territori i Medi Ambient.  
- Documents de mutu acord de servitud d'ocupació i vol subscrits amb els titulars de les tres finques afectades per esta instal·lació.  
  
Finalment, amb data 13 d'octubre de 2014, Red Eléctrica de España, SA, Unipersonal va presentar nova documentació en què completa la seua sol·licitud amb les dades requerides a través dels formularis normalitzats a este efecte.  
Després dels canvis de titularitat succeïts durant la tramitació de l'expedient original, tal com s'ha detallat, el dos punts de connexió, origen i final, són titularitat de Red Eléctrica de España, SA, Unipersonal.  
  
En virtut de la seua condició de transportista únic, derivades de l'article 34.2 de la Llei 24/2013, de 26 de desembre, del Sector Elèctric, així com de l'habilitació expressa per a realitzar, en tot cas, l'activitat de transport d'energia elèctrica continguda en l'article 4.2 del citat Reial Decret 1955/2000, d'1 de desembre, procedix considerar que Red Eléctrica de España, SA, Unipersonal, disposa de les capacitats exigibles per a promoure este projecte.  
Als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, la sol·licitud d'autorització administrativa, ha sigut objecte d'informació pública durant el termini de 20 dies en el Diari Oficial de la Comunitat Valenciana, del 10 de novembre de 2014 (DOCV 7399).  
D'acord amb el procediment reglamentàriament establit, a fi que, en el termini de 20 dies presentaren la conformitat o oposició a l'autorització sol·licitada i emeteren, si procedia, els oportuns condicionats tècnics al projecte de la instal·lació, es va remetre separata d'esta a les següents administracions, organismes i empreses de servici públic o d'interés general, els béns o drets de les quals a càrrec seu, puguen ser afectats per esta, amb el resultat que, en síntesi, es detalla:  
  
- Agència Estatal de Seguretat Aèria (AESA). Per mitjà d'un escrit d'1 de desembre de 2014, este organisme manifesta que s'haurà d'obtindre previ a la seua execució resolució favorable d'AESA en matèria de servituds aeronàutiques, i el procediment i els terminis aplicables són els indicats en l'article 31 del Decret 584/1972, de servituds aeronàutiques. Traslladada la resposta al peticionari, este, per mitjà d'un escrit de 16 de desembre de 2014, manifesta la seua conformitat.  
- Iberdrola Distribución Eléctrica, SA, Unipersonal. Per mitjà d'un escrit de 12 de novembre de 2014, dóna la conformitat al projecte d'execució de la referida instal·lació elèctrica.  
- No consta en l'expedient els informes sol·licitats a l'Ajuntament de Quart de Poblet i a l'Àrea de Vies Pecuàries de la Conselleria d'Infraestructures, Territori i Medi Ambient, per la qual cosa, de conformitat amb el que disposa el Decret 88/2005, de 29 d'abril, transcorregut el termini concedit a este efecte sense que hagen realitzat al·legacions, s'entén la conformitat amb la sol·licitud d'autorització de la instal·lació i a les condicions tècniques efectuades pel sol·licitant.  
Consta en l'expedient còpia de l'informe de 7 de gener de 2014, de la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient (expedient 180/13-CON), en el qual es considera que l'actuació proposada no implica l'aparició d'afeccions ambientals diferents de les ja avaluades en l'expedient d'impacte ambiental 181/01-AIA, per la qual cosa no requerix una avaluació ambiental addicional a l'efectuada en l'expedient mencionat.  
  
Consta en l'expedient una còpia de l'acord de l'Agència Estatal de Seguretat Aèria en matèria de servituds aeronàutiques, per mitjà d'autorització excepcional de l'expedient L14-0057, de 12 de març de 2015, pel qual s'acorda autoritzar la instal·lació dels dos suports elèctrics i de la grua, sempre que es realitzen en l'emplaçament i amb les característiques indicades en els documents que acompanyen a la sol·licitud i a les condicions establides en el mateix acord. Per mitjà d'un escrit de 2 de juny de 2015, el peticionari manifesta la conformitat a l'informe mencionat.  
Amb data 8 de juliol de 2015, la Direcció General de Política Energètica i Mines del Ministeri d'Indústria, Energia i Turisme va emetre un informe favorable sol·licitat per esta direcció general a fi de consignar les possibles afeccions de la projectada instal·lació als plans de desenrotllament de la xarxa, a la gestió tècnica del Sistema i al règim econòmic regulat en la vigent normativa elèctrica, als efectes previstos en l'article 36.3 de la Llei 54/1997, de 27 de novembre, del Sector Elèctric, i de conformitat amb el Decret 88/2005, de 29 d'abril.  
Ha de considerar-se que la instal·lació sol·licitada no genera incidències negatives en el sistema, ja que es tracta una modificació de tipus constructiu i de detall de la línia elèctrica ja existent i en servici de 220 kV l'Eliana-Torrent en el tram d'accés a la ST Quart de Poblet.  
  
Consta en l'expedient l'informe favorable del Servici Territorial d'Energia de València, òrgan encarregat de la instrucció de l'expedient ATLINE/2013/168/46, així com proposta de resolució del Servici d'Energia i de la Subdirecció General d'Energia i Mines adscrites a este centre directiu.  
  
Fonaments de dret  
La instrucció i resolució del present procediment administratiu correspon a la Generalitat, en ser la instal·lació elèctrica objecte d'este, radicada íntegrament en territori de la Comunitat Valenciana, i no estar enquadrada en les previstes en l'article 3.2.a de la Llei 54/1997, de 27 de novembre, del Sector Elèctric, que són competència de l'Administració General de l'Estat.  
D'acord amb el que disposa l'article 4.1.a del Decret 88/2005, de 29 d'abril, Regulador dels Procediments d'Autorització d'Instal·lacions de Producció, Transport i Distribució d'Energia Elèctrica que són competència de la Generalitat, concordat amb l'article 30 del Decret 103/2015, de 7 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, correspon a la Direcció General de Indústria i Energia d'este departament la resolució del present procediment.  
D'acord amb l'article 35.1 de la Llei 54 1997/, de 27 de novembre, la instal·lació elèctrica objecte de sol·licitud constituïx part de la xarxa de transport secundari.  
D'acord amb el que disposa l'article 36.2 de la Llei 54/1997, de 27 de novembre, del Sector Elèctric, l'article 121 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i l'article 8 del Decret 88/2005, de 29 d'abril, sense perjuí de l'exempció que preveu este últim per a les empreses que exercisquen l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que hi presenten.   
  
D'acord amb l'article 36.1 de la Llei 54/1997, de 27 de novembre, i l'article 7.1.a del Decret 88/2005, de 29 d'abril, la construcció d'instal·lacions elèctriques pertanyents a la xarxa de transport requerix autorització administrativa prèvia.  
D'acord amb l'article 7.1.b del Decret 88/2005, de 29 d'abril, el projecte d'execució de la instal·lació necessita l'aprovació administrativa.  
D'acord amb l'article 36.3 de la Llei 54/1997, de 27 de novembre, l'article 114 del Reial Decret 1955/2000, d'1 de desembre, i l'article 9.6 del Decret 88/2005, de 29 d'abril, la present instal·lació requerix la sol·licitud d'informe previ a l'Administració General de l'Estat, en el qual esta consignarà les possibles afeccions de la projectada instal·lació als plans de desenrotllament de la xarxa, a la gestió tècnica del sistema i al règim econòmic regulats en la llei esmentada. Este informe s'haurà de tindre en compte en l'atorgament de l'autorització.  
D'acord amb l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març d'impacte ambiental, modificat pel Decret 32/2006, de 10 de març, la instal·lació objecte del present procediment està subjecta a avaluació d'impacte ambiental. No obstant això, d'acord a l'article 3.2.b del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental en projectes, només hauran de sotmetre's a una avaluació d'impacte ambiental en la forma prevista en esta llei, quan així ho decidisca l'òrgan ambiental en cada cas, els projectes públics o privats consistents en la realització de les obres, instal·lacions o de qualsevol altra activitat compresa en l'annex II.  
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa prèvia i de construcció és d'aplicació el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'apartat 2.A de l'article5 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que esta no genera incidències negatives en el sistema.  
D'acord amb el que establix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret el Reial Decret 223/2008, de 15 de febrer, pel qual s'aproven el reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial, en la Instrucció Tècnica Complementària ITC-LAT 07, línies aèries amb conductors nus.  
D'acord amb els articles 155 i 158 del Reial Decret 1955/2000, la servitud de pas aeri d'energia elèctrica comprendrà el vol sobre el predi servent i l'establiment de pals, torres o suports fixos per a la sustentació dels cables conductors d'energia elèctrica, entre altres, i esta servitud s'extingirà per la retirada de la instal·lació. No obstant això, no es produirà l'extinció per l'addició, canvi o reparació dels seus elements.  
  
En virtut de la disposició transitòria segona de la Llei 24/2013, de 26 de desembre, del Sector Elèctric, en relació als expedients d'instal·lacions elèctriques en tramitació, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució d'acord amb la legislació anterior. Així mateix, estos procediments continuaran sent tramitats fins a la seua resolució per l'Administració o organisme regulador que fóra competent d'acord amb la legislació anterior, a què correspondrà igualment la resolució dels recursos que, si és el cas, pogueren interposar-se.  
Les referències al Reial Decret Legislatiu 1/2008, d'11 de gener, s'entenen sense perjuí del que disposa la Llei 21/2013, de 9 de desembre, d'Avaluació Ambiental, en particular d'allò que s'ha previst en la disposició transitòria primera i la disposició final onze.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Red Eléctrica de España, SA, Unipersonal, autorització administrativa prèvia per a la modificació de la instal·lació de la xarxa de transport d'energia elèctrica denominada, línia elèctrica aèria, simple circuit, de tensió nominal 220 kV, amb entrada-eixida a la subestació ST Quart de Poblet, des de la línia aèria a 220 kV l'Eliana-Torrent, ubicada en el terme municipal de Quart de Poblet, província de València.  
  
D'acord amb la documentació tècnica presentada, esta autorització comprén:  
- Desmuntatge de l'actual tram de la línia elèctrica de tensió nominal 220 kV, d'entrada-eixida en la subestació ST Quart de Poblet, des del suport número 251Bis de la línia aèria a 220 kV l'Eliana-Torrent, fins al pòrtic de la subestació, i comprén la retirada dels suports HC-1 i HC2 i tres vans amb una longitud total de 185 metres.  
  
- Nou tram de línia elèctrica, de tensió nominal 220 kV, per a fer entrada-eixida en la subestació ST Quart de Poblet, des del suport existent número 251A de la línia aèria a 220 kV l'Eliana-Torrent, fins al pòrtic de la subestació, i comprén la instal·lació de dos nous suports (número 1 i número 2) i tres vans amb una longitud total de 196 metres.  
  
Les característiques administratives i tècniques de la instal·lació elèctrica a construir són:  
  
CARACTERÍSTIQUES GENERALS  
Tipus d'instal·lació Línia elèctrica aèria  
Grup (segons el Decret 88/2005) Primer  
Categoria (segons el Reial Decret 223/2008) Especial  
Sistema Corrent altern trifàsic  
Freqüència (Hz) 50  
Tensió nominal (kV eficaç) 220  
Tensió més elevada de la xarxa (kV eficaç) 245  
Longitud total (m) 196  
Longitud en aeri (m) 196  
Longitud en subterrani (m) 0  
Municipi afectat Quart de Poblet  
Província afectada València  
Origen instal·lació Suport existent núm.: 251A.  
Final instal·lació Pòrtic ST Quart de Poblet  
  
  
RECORREGUT AERI  
Nre. de circuits 2  
Configuració fases circuit Doble vertical  
NÚM. de conductors per fase 2 (dúplex)  
Tipus de conductor de fase 402-AL1/52-ST1A (antic CONDOR LA-455)  
Material conductor de fase Alumini - acer  
Secció total conductor de fase (mm²) 454,5  
Potència màxima de transport segons la densitat de corrent de la ITC-LAT 07 del RD 223/2008 (MW) 576  
Tipus de conductor de terra-òptic OPGW-24(106/62)26  
Material conductor de terra-òptic Aluminio-Acero  
Secció total conductor de terra-òptic (mm²) 168,86  
Tipus d'aïllador Tipus U120PBS  
Tensió suportada a freqüència industrial sota pluja (50 Hz) (kV eficaç) 430  
Tensió suportada a impuls tipus raig 1,2/50 s (kV cresta) 1340  
Nre. total de nous suports de línia 2 (denominats número 1 i número 2)  
Tipus de suports (i núm. de cada tipus) TEJO-4000/13,5 (1) i TEJO-4000/12 (1)  
Forma dels suports Fust troncopiramidal de secció quadrada, amb cap de trams prismàtics rectes de secció quadrada i amb base per a fonamentacions tetrabloc (potes separades).  
Material dels suports Metàl·lics galvanitzats en calent per immersió amb armadures de gelosia.  
Fonamentació Fonamentacions monobloc i massissa de formigó en massa tipus H20, segons les dimensions de projecte.  
Presa de terra En tots els suports, anella amb 4 piques, segons el projecte.  
  
  
  
D'acord amb el projecte, la identificació dels suports són:  
  
Núm. Va Origen Final Longitud (m) Municipi  
1 Suport núm.: 251A  
(existent) Nou suport núm.: 1  
(Tipus: TEJO-4000/13,5) 88 Quart de Poblet  
2 Nou suport núm.: 1  
(Tipus: TEJO-4000/13,5) Nou suport núm.: 2  
(Tipus: TEJO-4000/12) 88 Quart de Poblet  
3 Nou suport núm.: 2  
(Tipus: TEJO-4000/12) Pòrtic ST Quart de Poblet 20 Quart de Poblet  
  
  
El pressupost total del projecte de la instal·lació objecte d'esta autorització és de cent quaranta-huit mil huitanta-huit euros amb catorze cèntims (148.088,14 ?).  
De conformitat amb el primer paràgraf de l'article 36.3 de Llei 54/1997, de 27 de novembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, autoritzacions, llicències i permisos, tant públics com privats, que siguen necessaris obtindre per part de Red Eléctrica de España, SA Unipersonal, d'acord amb altres disposicions que siguen aplicables, i en especial les relatives a l'ordenació del territori i al medi ambient.  
  
D'acord amb el que preveu l'últim paràgraf de l'article 36.3 de la Llei 54/1997, de 27 de novembre, del Sector Elèctric, la present autorització s'atorga tenint en compte el que disposa l'informe, de 8 de juliol de 2015, la Direcció General de Política Energètica i Mines del Ministeri d'Indústria, Energia i Turisme, en particular que la modificació autoritzada per la present resolució no suposa variació en els paràmetres retributius de la instal·lació, i que, per tant, esta no implica cost per al sistema elèctric.   
D'acord a l'informe de no sotmetiment al procediment a avaluació ambiental, de 7 de gener de 2014, de la Direcció General d'Avaluació Ambiental i Territorial, en aquell moment de la Conselleria d'Infraestructura, Territori i Medi Ambient, la present autorització no presenta condicions ambientals, en la part afectada per la instal·lació, més enllà dels previstos en l'expedient 843 57-SWM/, en el qual es resol la declaració d'impacte ambiental de la instal·lació existent, formulada amb data 19 de juliol de 2001 per la Direcció General de Planificació i Gestió del Mig, de la Conselleria de Medi Ambient.  
El titular de la present autorització tindrà els drets, deures i obligacions arreplegats en el títol VI de la Llei 24/2013, de 26 de desembre, del Sector Elèctric, i el seu desplegament reglamentari. En tot cas, Red Eléctrica de España, SA, Unipersonal, haurà d'observar els preceptes, mesures i condicions que s'establisquen en la legislació aplicable en cada moment a l'activitat de transport d'energia elèctrica.  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Aprovar el projecte tècnic d'execució, de 22 de juliol de 2013, i l'annex de modificació del projecte tècnic d'execució de 3 de juliol de 2014, redactats pel tècnic competent i visat pel col·legi oficial corresponent, presentats per a la construcció de la instal·lació corresponent descrita en el punt primer d'esta resolució, i habilitar Red Eléctrica de España, SA, Unipersonal, a la construcció de la instal·lació interessada amb compliment dels requisits tècnics exigibles i d'acord amb les condicions següents:  
1. La instal·lació elèctrica haurà d'executar-se segons el projecte i l'annex presentat i amb les condicions tècniques establides per les administracions, organismes i empreses de servici públic o d'interés general afectats per la present instal·lació i que han sigut acceptats pel titular d'esta. En cas que siga necessari introduir modificacions respecte de la documentació presentada i autoritzada, el titular de la present resolució haurà de sol·licitar prèviament a esta direcció general l'autorització corresponent.  
2. La instal·lació a executar complirà, en tot cas, el que establix el Reial Decret 223/2008, de 15 de febrer, pel qual s'aproven el reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial, en la Instrucció Tècnica Complementària ITC-LAT 07, línies aèries amb conductors nus.  
3. El termini d'execució de la instal·lació serà de díhuit (18) mesos des de l'endemà de la notificació. No obstant això, amb anterioritat a l'acabament, podrà sol·licitar-se una ampliació concreta d'este per mitjà de sol·licitud motivada davant d'este òrgan directiu, i s'adjunta a este efecte la documentació justificativa de la demora i del cronograma de treballs previstos per al nou termini sol·licitat.  
4. Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de projectes, Red Eléctrica de España, SA, Unipersonal, comunicarà al Servici Territorial d'Energia de València el començament de les obres, el qual, al seu torn, ho comunicarà a l'òrgan ambiental en nom d'esta Direcció General com a òrgan substantiu.  
  
5. Així mateix, el titular d'esta resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta Direcció General com al Servici Territorial d'Energia de València.  
6. El titular de la present resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
7. Sense perjuí del que s'ha previst en l'article 12.4 del Decret 88/2005, de 29 d'abril, el personal tècnic en la matèria adscrit a esta Direcció General o del Servici Territorial d'Energia de València podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
8. Finalitzades les obres de construcció de la instal·lació, Red Eléctrica de España, SA, Unipersonal, en el termini màxim de 10 dies hàbils ho comunicarà al Servici Territorial d'Energia de València als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb esta comunicació s'adjuntarà un certificat de direcció i final d'obra, subscrit per persona facultativa competent, que acreditarà que és de conformitat amb els reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a la present autorització administrativa. Quan el certificat de direcció i final d'obra mencionat no estiga visat pel corresponent col·legi professional, s'acompanyarà de l'oportuna declaració responsable d'acord amb el que s'ha indicat en la Resolució de 22 d'octubre de 2010, de la Direcció General d'Energia, publicada en el Diari Oficial de la Comunitat Valenciana número 6389, de 3 de novembre de 2010.  
  
9. Una vegada atorgada l'autorització d'explotació de la instal·lació interessada en el present procediment, en el termini màxim de 10 dies, el Servici Territorial d'Energia de València ho comunicarà a esta Direcció General, així com a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'esta Direcció General com a òrgan substantiu.  
10. Esta Direcció General, després del tràmit previ de l'oportú procediment, deixarà sense efecte esta autorització en qualsevol moment en què observe l'incompliment o inobservança de les condicions imposades en esta.  
  
Tercer  
Declarar extingida la servitud de pas de la instal·lació el desmuntatge de la qual s'autoritza en el punt primer de la present resolució, d'acord a l'incís a de l'article 155 del Reial Decret 1955/2000, d'1 de desembre, sense perjuí de les noves servituds generades per la instal·lació autoritzada a construir. Així mateix, el primitiu propietari o els seus drethavents, d'acord amb el que preveu l'article cinquanta-quatre i concordants de la Llei d'Expropiació Forçosa i el seu reglament de desplegament podran exercir el dret de reversió, sense perjuí del ja indicat respecte a les noves servituds generades.  
  
Quart  
Ordenar:  
- La publicació de la present resolució en el Diari Oficial de la Comunitat Valenciana.  
- La notificació de la present resolució a Red Eléctrica de España, SA, Unipersonal, i a totes les administracions o organismes públics i empreses de servicis públics o servicis d'interés general que han intervingut, o han pogut intervindre, en el procediment d'autorització.  
  
- Traslladar de la present resolució a la Direcció General de Política Energètica i Mines del Ministeri d'Indústria, Energia i Turisme i a la Comissió Nacional dels Mercats i la Competència.  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra esta resolució, que no posa fi a la via administrativa, es podrà interposar un recurs d'alçada davant de la Secretaria Autonòmica d'Economia Sostenible, Sectors Productius, Comerç i Treball d'esta Conselleria en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
València, 23 de juliol de 2015.- La directora general de Indústria i energia: Júlia Company Sanus.